CELEX: 62007CN0555
Language: sl
Date: 2007-12-13 00:00:00
Title: Zadeva C-555/07: Predlog za sprejetje predhodne odločbe, ki ga je 13. decembra 2007 vložilo Landesarbeitsgericht Düsseldorf (Nemčija) – Seda Kücükdeveci proti Swedex GmbH & Co. KG

29.3.2008   
            
            
               SL
            
            
               Uradni list Evropske unije
            
            
               C 79/12
            
         Predlog za sprejetje predhodne odločbe, ki ga je 13. decembra 2007 vložilo Landesarbeitsgericht Düsseldorf (Nemčija) – Seda Kücükdeveci proti Swedex GmbH & Co. KG
   (Zadeva C-555/07)
   (2008/C 79/21)
   Jezik postopka: nemščina
   Predložitveno sodišče
   Landesarbeitsgericht Düsseldorf (Nemčija)
   Stranki v postopku v glavni stvari
   
      Tožeča stranka: Seda Kücükdeveci
   
      Tožena stranka: Swedex GmbH & Co. KG
   Vprašanja za predhodno odločanje
   
               1.
            
            
               
                           a)
                        
                        
                           Ali nacionalna zakonodaja, ki določa, da se odpovedni roki, ki jih mora delodajalec spoštovati, podaljšujejo sorazmerno s časom zaposlitve, pri čemer pa se ne upošteva časa zaposlitve, ki jo je delavec imel pred dopolnjenim 25. letom, krši prepoved diskriminacije na podlagi starosti, ki jo določa pravo Skupnosti, zlasti primarno pravo Skupnosti oziroma Direktiva 2000/78/ES z dne 27. novembra 2000 (1)?
                        
                     
                           b)
                        
                        
                           Ali se za upravičljiv razlog, da je delodajalec pri odpovedi pogodbe o zaposlitvi mladih delavcev dolžan spoštovati zgolj osnovni odpovedni rok, lahko šteje dejstvo, da se upošteva njegov gospodarski interes za fleksibilno upravljanje z zaposlenimi – ta interes bi bil namreč z daljšimi odpovednimi roki ogrožen – in dejstvo, da se mladim delavcem odreka stabilnost zaposlitve in s tem povezanih ugodnosti (kar starejšim delavcem daljši odpovedni roki omogočajo), in sicer na primer zato, ker se glede na njihovo starost in/ali njihove manjše socialne, družinske in zasebne obveznosti od njih upravičeno pričakuje večja prilagodljivost ter poklicna in osebna mobilnost?
                        
                     
         
               2.
            
            
               V primeru pritrdilnega odgovora na vprašanje 1.a) in negativnega odgovora na vprašanje 1.b):
               Ali je sodišče države članice, ki odloča o sporu med fizičnimi osebami, dolžno ne uporabiti zakonodaje, ki je očitno v nasprotju s pravom Skupnosti, ali pa mora sodišče dejstvo, da uporabniki prava zaupajo v uporabo veljavnih nacionalnih zakonov, upoštevati tako, da se uporaba zavrne šele po odločitvi Sodišča Skupnosti glede zadevnega predpisa oziroma glede vsebinsko podobnega predpisa?
            
         
      (1)  UL L 303, str. 16.